Það átti eftir að breytast . Vandamálið hefur ekki horfið , þvert á móti . Hann segir kapítalismann - eins og hann hefur verið keyrður áfram af seðlabönkum og fjármálamörkuðum - einfaldlega ekki vera að virka fyrir venjulegt fólk , heldur aðeins þá sem tilheyra þeim forréttindahópi að fá ókeypis fjármagn auðveldlega . Að þessu sinni í tengslum við flugrekstur . Til einföldunar : Íslenska loftbrúin byggir 99 prósent á því að ferðamenn komi í gegnum Keflavíkurflugvöll og byrji síðan að eyða peningum á Íslandi . Enginn þarf að efast Bankarnir þrír sem eru skilgreindir með kerfislægt mikilvægi , Arion banki , Íslandsbanki og Landsbankainn , eru allir of stórir til að falla fyrir hagkerfið , en segja má að ríkisábyrgðin að baki bankakerfinu sé óvenjulega skýr á Íslandi í samanburði við flestar aðrar þjóðir . Ríkið á 80 prósent af bankakerfinu , með eignarhaldi sínu á Íslandsbanka , Landsbankanum og Íbúðalánasjóði , og ábyrgðin er því bæði bein og óbein . Er þetta til þess fallið að auka trúverðugleika íslenska bankakerfisins ? Enn of stór til að falla Fjármálakerfi í heiminum byggja á þessum siðferðisbresti og fölsku ríkisábyrgð , þar sem kerfislægt mikilvægi einstaka fyrirtækja setur vandamál þeirra ávallt í fang skattgreiðenda . Merkilegt er að hugsa til þess að á Íslandi er þessi staða ljóslifandi , og teygir sig inn í flugfélög og eftir atvikum aðra starfsemi , vegna þess hvað Ísland er lítið og berskjaldað fyrir vandamálum . Þetta er áhættusamt fyrir Ísland til framtíðar litið í heimi þar sem landamæri eru sífellt að skipta minna máli og vægi minni gjaldmiðla verður minna með hverjum deginum , en um það verður fjallað í framhaldsgrein . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .